b'\n_START_ARTICLE_\nTr\xc3\xa6na\n_START_SECTION_\nStednavn\n_START_PARAGRAPH_\nNavnet Tr\xc3\xa6na kommer fra norr\xc3\xb8nt \xc3\x9eri\xc3\xb0n/\xc3\x9eri\xc3\xb0na, af \xc3\xber\xc3\xadr (= tre) med henvisning til de tre bjerge Mj\xc3\xa5tind, Breitind og Tr\xc3\xa6nstaven. Det gamle navn forekommer i den Yngre Edda fra omkring 1220 og i Aslak Bolts jordebog fra 1432.\n_START_SECTION_\nOldtiden\n_START_PARAGRAPH_\nOmr\xc3\xa5det er ark\xc3\xa6ologisk meget v\xc3\xa6rdifuldt. P\xc3\xa5 Sanna finder man en 45 m dybe hule Kirkhelleren, den st\xc3\xb8rste af i alt 17 grotter p\xc3\xa5 \xc3\xb8en. De har v\xc3\xa6ret beboet og er dannet ved erosion af havet. Kirkhelleren er 20 m bred og 32 m h\xc3\xb8j. Den var bolig for jagtfolk i stenalderen; der er sikre spor fra bos\xc3\xa6tning ogs\xc3\xa5 fra jernalderen. Hulen har ogs\xc3\xa5 rummet en gravplads. Skeletter fra 30 mennesker er fundet i Kirkhelleren._NEWLINE_Nedenfor Kirkehelleren ses rester efter runde, jordhytteligende huse og langhuse. En af disse blev i 1937 utgravet af ark\xc3\xa6ologen Guttorm Gjessing. For 7.500 \xc3\xa5r siden havde der st\xc3\xa5et en oval hytte, indvendig 6 m lang og 4,5 m bred. For 7.500 \xc3\xa5r var b\xc3\xa5dene s\xc3\xa5 solide, at folkene kunne sejle helt ud til Tr\xc3\xa6na, og derfra kunne foretage s\xc3\xa6sonvise fiske og fangstekspeditioner til Hus\xc3\xb8y, D\xc3\xb8rv\xc3\xa6r og Selv\xc3\xa6r. Inde i Kirkhelleren fandt han spor efter bos\xc3\xa6tning fra 4000 f.Kr til 500 e.Kr, og bevis for kontakter med folk langvejs fra - blandt andet en sydskandinavisk sten\xc3\xb8kse og en skiferdolk, muligvis fra Tr\xc3\xb8ndelag.\n_START_SECTION_\nNutiden\n_START_PARAGRAPH_\nHovederhvervet i kommunen er fiskeri; det v\xc3\xa6re sig kyst- og havfiskeri, opdr\xc3\xa6t, saltning/frysning og for\xc3\xa6dling. Kommunens st\xc3\xb8rste virksomhed er Modolv Sj\xc3\xb8set A/S, som i h\xc3\xb8js\xc3\xa6sonen besk\xc3\xa6ftiger over 100 personer._NEWLINE_Kommunen har to grundskoler: Hus\xc3\xb8y skole (ca. 60 elever) og Selv\xc3\xa6r skole (ca. 10 elever). Dertil har Saltdal videreg\xc3\xa5ende skole en filial (LOSA) p\xc3\xa5 Hus\xc3\xb8y._NEWLINE_Forsvaret har en radarstation p\xc3\xa5 en af toppene p\xc3\xa5 Sanna, og der var tidligere strenge regler for fotografering af fjeldene p\xc3\xa5 grund af denne radar. Adgang til stationen var tidligere via en tovbane, men denne er nu nedlagt og erstattet med en tunnel gennem fjeldene._NEWLINE_Tr\xc3\xa6na har v\xc3\xa6ret n\xc3\xa6vnt som mulig beliggenhed for en signalforst\xc3\xa6rker for en fiberkabel fra Europa til Japan, som planl\xc3\xa6gges f\xc3\xb8rt gennem nord\xc3\xb8stpassagen._NEWLINE_Tr\xc3\xa6na er nok mest kendt for den \xc3\xa5rlige musikfestival Tr\xc3\xa6nafestivalen. Den arrangeres i juli og tiltr\xc3\xa6kker over 2.000 tilrejsende hvert \xc3\xa5r.'